Dr Aristoteles (agr. Ἀριστoτέλης, Aristotélēs), 384-322 vor dr Ziitwändi, isch ein vo de bekanntischte und iinflussrichschte europäische Philosophe gsi. Er het vili wüssescftligi Diszipline entweder selber begründet oder doch schdark beeinflusst, under ihne d Wüssenschaftstheorii, d Logik, d Biologii, d Physik, d Ethik, d Dichtigstheorii und d Schtaatslehre. Us siiner Philosophii het sich dr Aristotelismus entwicklet. Siini physikalische Theorie si am Afang vo dr Neuziit es grosses Hindernis gsi in dr Entwicklig vo dr moderne Physik.